text:
कथा ::
अंतिम फेसबुक अपडेट : आदि यायावर
ई तँ रोजेक गप्प छल. आइ कोनो विशेष घटना नहि घटल छल, तैयो अँशु के आइ सब किछु याद आबए लागलनि. आइ हुनकर विवाहक चारिम वर्षगाँठ रहनि. आ चारिए साल मे सब किछु एना तहस-नहस भ‘ जेतनि तकर हुनका कनियो अँदेशा नहि छलनि. एके घर मे रहि केँ दुनू प्राणी अनचिन्हार बनल रहैत छथि. कएक दिन भ‘ जाइत छनि पीयूश सँ गप्प भेलाक. यदि कहियो गप्प होइतो छनि तँ मात्र ओतबे जाहि सँ काज चलि जानि. दोसर पति-पत्नी युगल केँ देखि हुनका खुब सेहंता होइत छनि जे हुनको जीवने ओहने रहनि, मुदा नहि जानि किएक ओतेक प्रयासक बावजूदो एना संभव नहि भेलनि.
चारि साल पहिलुका गप्प याद आबए लागलनि. इंटरनेटक दुनियाँ नहि चाहितो कतेक लोकक दुनिया बदलि देने छल. विवाहक तौर तरीका बदलि गेल छल. अँशु एकर सद्यः प्रमाण थीकीह. चारि साल पहिने ओ ग्रैजूएशनक अंतिम साल मे छलीह. हुनकर बाबुजी इंटरनेट मैट्रीमोनी मे हुनकर प्रोफाइल द‘ देने छलाह. पहिलुके सप्ताह मे हुनका कएकटा प्रस्ताव आबि गेल छलनि. बाबुजीक इमेल अँशुए बनेने छलीह. तेँ हुनका पासवर्ड सब बुझल छ्लन्हि. चोरा-नुका केँ ओ सबटा प्रस्ताव केँ देखि नेने छलीह.
पीयूशक प्रोफाइल हुनका सब सँ नीक लागल छलनि. पाँच-फीट एगारह इँच ऊँच, एथलेटिक बॉडी आ बहुराष्ट्रीय कम्पनी मे नौकरी. ओहि मे दरमाह सेहो लिखल छलनि. अँशु सँ रहल नहि गेल छलनि. चोरा-नुका केँ हुनकर फेसबुक प्रोफाइल केँ नियमित रुपेँ देखय लागल छलीह. पीयूशो सँ बेसी नीक, आओर प्रोफाइल सब आबि सकैत छलनि. तीनूटा भाए, बाबूजी आ माँ सब किओ कहने छलनि कनिएँ आओर बाट ताकबाक लेल. मुदा सब केँ कहि देने छलीह जे हुनका पीयूशे पसंद छनि. फेर हुनकर बाबुजी कथा ल‘ केँ पीयूशक घर पर गेल रहथि.
घर-द्वार सब किछु बढियाँ मुदा दहेजक बेसी डिमांड सेहो. पीयूशक फेसबुकक देवाल पर लिखल ओतेक बढियाँ-बढियाँ फिलोसोफी आ दहेजक एतेक घटिया गप्प. तीन भाएक उपरांत मे भेल अँशु, माए-बापक सब सँ बेसी दुलारू संतान छली. पहिने फेसबुक सँ 'फ्राइंड रीक्वेस्ट' पठा देलथिन्ह आ एक्सेप्ट भेलाक बाद तुरंते एक पेजक इमेल पीयूश केँ पठा देने छलीह जे ई दहेजक डिमाँड कोन सभ्यताक निशानी थीक. ओ केवल इमेले टा नहि छल. ओ पीयूशक पुरुषार्थ केँ चुनौती देल गेल छल. ओना शादी व्याहक मामला मे पीयूश कोनो हस्तक्षेप नहि करैत छलाह मुदा हुनकर पुरुषार्थ केँ चुनौती भेटल छलनि. ओ अपन माए बाबूजी सँ बात क‘ केँ दहेज शब्द केँ अपन विवाह सँ हँटा देने छलाह. अँशु केँ पहिने पीयूश नीकेटा लागल छलनि मुदा हुनकर एहन प्रयास सँ अँशुक मोन मे हुनका लेल इज्जत बढि गेल छलन्हि. मोने-मोन हुनकर सम्मान करए लागल छलीह. अँशुक माए हुनका कतेको बेर बुझेने हेतीह जे लड़काक रंग पीर्श्याम अछि. मुदा अँशुक कहब छलनि जे पीर्श्याम लड़का आओर बेसी नीक. पीयूश सेहो एहने बोल्ड स्त्री केँ अपन जीवन संगिनी बनाबए चाहैत छलाह. घर मे घुसल फुसियाही गप्प पर झगडा करय वाली लड़की सँ नहि.
समय बदलल गेल जा रहल छल आ सँगहिँ अँशू-पीयूशक फेसबुक 'अपडेट' सेहो भेल गेल. सब सँ पहिने एक दोसरक 'फ्रेंड-लिस्ट' मे शामिल भेल गेल, जे किनको ध्यान आकर्षित नहि केलक. ओकर बाद प्रत्येक फोटो, कमेंटक 'लाइक'. ओकर बाद किछु दिनक लेल कोनो आवरजाह नहि. ओकर बाद फेसबुक स्टेटस अपडेट भेल...अँशु इनगेज्ड विद पीयूश. ओकर तीन महिना धरि पुनः शाँति. फेर व्याहक फोटो, किछु दिनक बाद हनीमूनक फोटो. अँशु, पीयूश आ फेसबुक मे अन्योन्याश्रित सम्बन्ध बनि गेल छल.
ड्राइँग रुम मे विभिन्न चैनलक बीच मे विचारक उहापोह मे अँशु डुबकी लगा रहल छलीह. कएक बेर मोन करैत छलनि जे एकबेर फेसबुक केँ देखल जाए. मुदा हुनका बुझल छलनि जे वर्षगाँठक बधाइ लेल कम सँ कम आइ पचास टा मैसेज आएल हेतनि. हुनकर कतेको फोटो पर दोस्त महीम रिश्तेदार लिखने हेतनि जे मेड-फोर-इच-अदर-कपल. सम्भवे नहि छलनि नहि तँ चिकरि चिकरि केँ फेसबुक पर सब केँ कहए चाहैत छलीह जे हुनकर विवाह एकटा असफल प्रयोग छल. भोरे-भोर पीयूश यदि हुनका एकबेर प्रेम सँ नीक भाषा मे व्याहक वर्षगाठक बधाइ द' दैतथि तँ हुनकर मोनक सबटा मैल आइए खत्म भ' जैतन्हि. मोन करैत छलनि जे अपन माए केँ फोन क‘ के कहथि “माँ गे, कारी लड़का‘क हृदय सेहो कारी होइत अछि. काश! आइ तोहर बात मानि गेल रहितहुँ”. सोचिते-सोचिते हुनकर आँखि सँ नोर आबि गेल छलनि. मुदा ओ अपना आप केँ कमजोर नहि साबित करय चाहैत छलीह.
बारह बजे धरि तीन कप्प चाह बना केँ पीबि लेने छलीह. अपन ध्यान पीयूश सँ हँटेबाक प्रयास करय लागलीह. अपन हारि किन्नहुँ मानबाक लेल तैयार नहि छलीह. ओ सब किछु मे पीयूशक बाट किएक ताकतीह. ओ रुसल रहताह तँ हुनकर मर्जी. ओ चाह, नाश्ता आ खाना नहि खेताह तँ हुनकर मर्जी. हुनका लेल ओ अपना आप केँ किएक सज़ा देतीह. किचेन जा केँ दालि भात तरकारी रान्हि चुकल छलीह. आइ खाना खेबाक काल मे डायटिँग शब्द बिसरि गेल छलीह.
आब ड्राइँग रूम मे आबि पुनः टेलीविजनक चैनल बदलि बदलि केँ देखय लागल छलीह. चारु दिस शाँति छल. हुनकर मोन बेर बेर पीयूश दिस भटकबाक लेल जाइत छलनि मुदा अपन व्यथित मोन केँ टेलीविजनक चैनल पर एकाग्रचित करबाक प्रयास करय लागलीह. यैह क्रम मे हुनकर आँखि झलफलाय लागल छलनि. अधनीने मे छली जखन हुनकर मोबाइलक घँटी बाजलनि. मोबाइल मे लिखल आबैत छलनि “पीयूश इज कालिँग”. पीयूशक कॉल आ ओहो दिन मे अढाई बजे, अँशु के तामस उठि गेल छलनि. मुदा ओ फोन केँ उठा लेलीह. ओम्हर सँ आवाज आयल,
“हू इज दिस, आप कौन बोल रही हैँ”.
ओ पीयूशक आवाज नहि छल. आवाज बदलल छल. “यू टेल मी... हू आर यू...,यू काल्ड मी”. अँशु अकचकाएल उत्तर देने छलीह.
“मै पूछ रहा हूँ जिस आदमी का यह फोन है आप उसकी क्या लगती हैँ”
“क्योँ, आप कौन बोल रहे हैँ?”.
“बहनजी कृपया आप अन्यथा नहीं लेँ. इस आदमी का एक्सीडींट हो गया है. सड़क के किनारे यह पड़ा हुआ है. इसके जेब में यह मोबाइल था और इसके इमरजेंसी नम्बर पर मैंने आपको कॉल किया हूँ. कृपया बताइए आप कौन हैँ. इसके घर वालोँ को कृपया कॉल करके बता दीजिए कि इसका इक्सीडेंट हो गया है. इसके सिर से बहुत खून बहा है. इसको तुरंत अस्पताल ले जाना चाहिए. वैसे हमलोगों ने पुलिस और एम्बूलेंस को भी खबर कर दिया है”. फोन कटि गेल छल.
पीयूश !
एक्सीडेंट!
खून!
एम्बुलेंस!
पुलिस आ अस्पताल!
ई शब्द सब अँशुक दिमाग मे कौंधे लागलनि. पीयूशक एक्सीडेंट भ' गेल छलनि.
आब ओ की क' सकैत छलीह. हुनका किच्छो नहि बुझि मे आबैत छलनि.
आइ भोरे सँ पीयूश लेल ओ कतेक गलत बात सोचने जा रहल छलीह. मानि लेल जाए जे पीयूश नहि रुकलाह... तँ की भेल एक बेर ओ हुनका रोकि सकैत छलीह. विवाहक वर्षगाँठक तैयारी ओ अपने सँ क' सकैत छलीह. एकबेर हुनका नाश्ता करबाक लेल कहि सकैत छलीह. छट्टी लेबाक लेल कहि सकैत छलीह.
ओह! पीयूशक एक्सीडेंट भ' गेल.
आइ दिन भरि हुनका कतेक कोसने छलीह. कोन कोन गप्प मोन मे आनने छलीह.
हुनका माथ मे कोन ठाम चोट लागल छलनि. कतेक खून बहल छल.
कहीँ किछु अनहोनी भ' जानि तखन?
आइ विवाहक वर्षगाँठ पर हुनका एतेक श्रापने छलीह. कहीँ ई एक्सीडेंट ओही कारण सँ तँ नहि भेल?
अँशुक मोन कोनो एक दिशा मे नहि जा रहल छलनि. कोनो निर्णय पर नहि पहुँचि रहल छलीह. मोन अपराधबोध सँ ग्रसित भेल छलनि. आँखि नोर सँ लाल भेल छल. मुदा नोरक धार नहि बहि रहल छल. नोरक धार दुख़क उपसँहार होइत छैक. दु:खक तँ ओ शुरुआते छल ओहो अनचोके. ओ आदमी कोन जगहक नाम कहने छलनि सेहो बिसरि गेलीह. टैक्सी आबए मे टाइम लगेतन्हि आ बस रुकि रुकि केँ चलतनि. एहि परिस्थिति मे हुनका के मददि लेल एतन्हि.
मोन भेलन्हि ठोहि पाड़ि के कानतीह. कि तखने फ्लैटक डोर-बेल बाजि उठल. ओह नीके भेल. किओ तँ आएल. ओ चटाक द‘ केवाड़ खोलि देलथिन. आगू मे पीयूश ठाढ छल. हुनकर हाथ मे लैप-टोप नदारद छलनि. ओ घामे-पसीने तर बतर छल. ओ मुस्की मारि रहल छलाह.
तखन की... एहेन परिस्थिति मे हुनका सँ एकटा भद्दा मजाक कएल गेल छल? व्याहक वर्षगाँठ पर पतिक एक्सीडेंट हेबाक मजाक!
अँशु देखैत छथि जे पीयूश एखनहुँ धरि ठाढ छलाह. मुस्की मारि रहल छलाह. एहेन भद्दा मजाक बुझबाक बाद हुनकर मोन आओर तामसेँ घोर भ' गेल छलनि. ओ किछु नहि बाजलीह. सोफा पर जा केँ धम्म सँ पड़ि गेलीह. कुशन मे मुँह नुका केँ कानए लागलीह. दु:ख मे नोर, सुख मे नोर, तामस मे नोर, घृणा मे नोर, यदि कोनो वश नहि चलय तखन फेर सँ नोर. एहि बेर हुनकर नोर अनवरत बहि रहल छलनि. साइत एक घटनाक उपसँहार तैयार भ' रहल छल.
एहि उपसँहारक मतलब छल जे हुनका आब यैह जिनगी जीबए पडतनि. अँशु केँ होइत छलनि जे स्त्रीक कोमल भावनाक पीयूश मे कनियोटा ज्ञान नहि छलनि. हुनकर फोनक घँटी फेर सँ बाजैत छनि. ओ विचारशुन्य छलीह. फोन मे पुनः लिखल आबि रहल छलनि, “पीयूश इज कालिँग”. एहि बेर ओ सोचि नेने छलीह जे एहि भद्दा मजाकक लेल ओ पीयूशक कोनो दशा नहि छोडतीह. ओ फोन उठा नेने छलीह.
उम्हर सँ आवाज आएल, “मैडम, मैं इंसपेक्टर हारुण बोल रहा हूँ. मैं इस आदमी को अपोलो अस्पताल के इमर्जेंसी वार्ड में भरती करवा दिया हूँ. आप रिशेप्शन पर आकर इनका वार्ड नम्बर पता कर सकते हैँ. मुझे थोड़े देर बाद में यहाँ से जाना पड़ेगा. जी हाँ, एक और बात... आप मडीवाला पुलिस स्टेशन पर इस आदमी का डीटेल लिखवा सकती हैँ”.
एत्तेक बात सुनि केँ अँशु केँ विश्वाश नहि भेलनि. एखने तुरंते तँ पीयूश घर आएल छल. जरूर कोनो पेँचीदा मामला छल. मुदा किओ एहि तरहेँ बेर बेर नहि फोन क' सकैत अछि.
अँशु वैह नम्बर पर पुनः काल बैक केलथि. ओम्हर सँ आवाज आएल, “इंस्पेक्टर हारुण स्पीकिँग. जी मैडम आप कहाँ हैँ. मडीवाला पुलिस स्टेशन पर आपने डिटेल लिखवाया?”
“जी नहीं? कृपया आप पुलिस स्टेशन का नम्बर दीजिए”
“अच्छा मैँ अभी एस.एम.एस. करता हूँ.” फोन कटि गेल आ किछुए काल मे एकटा एस.एम.एस हुनकर फोन पर आएल.
अँशु के किछु बुझि मे नहि आबि रहल छलनि. ओ बेडरुम मे आबि केँ देखिलीह. ओतय नहि तँ पीयूशे उपस्थित छल आ नहिएँ हुनकर कोनो कपड़ा. हुनका भेलनि जो ओ जरुर बालकोनी मे प्लास्टिकक कुर्सी पर बैसल हेताह. ओ बरामदा मे गेलीह. मुदा पीयूश उपस्थित नहि छलाह. ओ गेस्ट रूम मे जा केँ देखैत छथि, ओ ओतहुँ नहि छलाह. स्टडी रुम ओहिना वीरान छल.
पीयूश कतओ नहि छलाह. एतबी देर मे कतए अलोपित भ' गेलाह. ओ पुनः प्रत्येक रुम-बालकोनी मे जा केँ निरीक्षण केलीह. डबल-बेडक नीचा मे जा केँ देखलीह. कतओ नहि भेटलनि. एतबी देर मे फेर सँ अलोपित भ' गेल. ओ हुनकर नाम सँ जोर सँ चीकरए लागलीह. कतओ सँ कोनो उत्तर नहि भेटलनि.
एस.एम.एस. मे आएल नम्बर पर ओ काल केलीह. ओम्हर मडीवाला पुलिस स्टेशनक सर्किल आफिसर फोन उठेने छल. अँशुफोन पर पुछय छथि, “जी हाँ, आउटर रिँग-रोड पर भेल एक्सीडेंटक बारे में मैं बताना चाह रही थी”.
“जी हाँ बोलिए. नाम क्या है, इस आदमी का?”
...नाम है, पीयूश कुमार.
“उम्र ?“
“बत्तीस साल”
“पता ?“
“कहाँ काम करते हैँ...”
“किधर जा रहे थे?“
दस तरहक जानकारी लेने होएत. अँशु सब किछु फटाफट कहैत गेलीह. लेकिन अंतिम प्रश्न मे हुनकर कोँढ फाटि गेलनि”.
“जी हाँ, मैडम आप इस आदमी की क्या लगती हैँ”
“हम हिनकर पत्नी छिअनि”.
सर्किल आफिसर कहलकनि, “जी हाँ आप अस्पताल जाकर सब काम निपटा दीजिए. सुना है उसका हालत बहुत गम्भीर है. यदि कोई अनहोनी होती है तो मुझे उस बस वाले के उपर 302 धारा लगाना पडेगा. इसके लिए आपको कम से कम एक बार पुलिस स्टेशन आना पडेगा”.
अँशु केँ किछु नइँ फुरा रहल छलनि. ओ एक बेर फेर सँ जोर आवाज देलथिन, “सुनै छी.. कतय छी”. कतओ सँ कोनो जबाव नहि आएल. ओ पुनः प्रत्येक रुम आ बालकोनी जा केँ देख एलीह. कतओ कोनो पता नहि.
पीयूश निपत्ता भ' गेल छलाह. आब अँशु के विश्वाश होमए लगलैन जे एक्सीडेंटक घटना सत्य थीक. तखन ओ के छल जिनका लेल ओ गेट खोलने छली. हुनका 'लगे-रहो-मुन्ना-भाई‘क “केमिकल-लोचा” याद आबए लागलनि. व्यथित मोनक परेशानी बढ़लापर अलग-अलग आकृतिक आभाष होइत छैक. ओ भोरे सँ परेशान छलीह. एक्सीडेंटक घटना सुनि आओर परेशान भ‘ गेल छलीह. भ' सकैत छल जे केमिकल लोचा सँ हुनका मोने मोन पीयूश देखा पड़लनि.
फेर सँ भोर सँ सोचल गेल निगेटिव बात याद आबए लागलनि. यदि कोनो तरहेँ यदि कोनो अनहोनी भ' जान्हि तँ अपना आप केँ कहियो माफ नहि क' सकैत छथि. कोन पति-पत्नी मे नोक झोँक नहि होइत छै. कोन पति-पत्नी मे लड़ाइ नहि होइत छै. मुदा प्रत्येक लड़ाइक बाद समझौता सेहो होइत छैक. एही सँ जीवनक गाड़ी चलैत छैक. अँशु समझौताक लेल कोनो अवसरे नहि दैत छली. भोर सँ निर्णय कएल गेल प्रत्येक आरोप मे हुनका अपन गलतीक आभास भेलनि. ओ प्रत्येक गलती केँ चिह्नित क' रहल छलीह जतय ओ अपन कनिए उदारता सँ मामला केँ सम्हारि सकैत छलीह.
मुदा आब कोनो उपाय नहि. यदि भगवान हुनका एक अवसर दैथि तँ कहियो पीयूश सँ झगड़ा नहि करतीह. एक बेर पीयूश केँ भगवान सही सलामत क' दैथि. सब किछु ठीक भ' जायत. ओ जतेक देवी देवता केँ नाम सुनने छलीह सबहक आह्वाहन करए लागलीह. समय बिल्कुल नहि छलन्हि. अपोलो अस्पताल जल्दी सँ जल्दी पहुँचबाक छलनि. ओ निर्णय केने रहैथ जे आटो ल' केँ सीधे अस्पताल पहुँचतीह.
अपन वार्डरोब खोलि केँ दस हजार टाका आ एकटा क्रेडीट-कार्ड सँग मे राखि लेलीह. जल्दी मे केवाड़ लग पहुँचली तखन याद एलनि जे ओ तँ एखन जींस आ टीसर्ट पहिरने छथि. पति के एहि अवस्था मे देखबाक लेल जींस आ टीशर्ट मे किओ देखतनि, तँ लोक की कहतनि.
पुनः अपन वार्ड रोब केँ खोलि दैत छथि. एकटा सलवार-सूट ल' केँ पहिरबाक तैयारी करए लागैत छथि. कि तखने बेडरुम सँ अटैच बाथरूम सँ जोर सँ फ्लस चलबाक आवाज होइत अछि. ओ घबरा जाइत छथि. बाथरूम मे के नुकाएल छल.
बाथरुमक केबाड़ खुलैत अछि...
अफिसे वाला पैंट सर्ट पहिरने पीयूश एक बेर फेर सँ देखा पडैत छनि.
किछु देर लेल अँशु पुनः स्तब्ध भ' जाइत छथि. “केमिकल लोचा” फेर सँ मोन पडैत छनि. ओ अपन जगह पर कोनो मूर्ति सदृश्य ठाढ़ भेल रहलीह. किछु नहि फुरा पड़ि रहल छलनि. ओम्हर पीयूश बाथरुमक चौकठि पर ठाढ़ फेर सँ मुस्की मारि रहल छलाह.
“सौरी... कोनो बात नहि साल भरि भ' गेल छल ओकरा. आब नव नव कीनि लेब, आइए” माने एखने पीयूश शाँति आ नीरवता केँ भँग केने कहने छलाह.
“कोनो चीज नव-नव कीनब अहाँ...”
“किएक हमर अंतिम फेसबुक अपडेट अहाँ नहिँ पढने छी, सैह..”
“नहि हम आइ फेसबुक नहि खोलने छलहुँ. की अपडेट केने छलहुँ?”
“अरे, हमर मोबाइल फोन चोरी भ‘ गेल छल. बस मे चढैते काल किओ पार क‘ देलक. सैह ने अपडेट केने छलहुँ. अनेरो लोक सब फोन करैत होएत. एखन ककर फोन आएल छल”
मोबाइल फोनक चोरी, एक्सीडेंट, भगवानक विनती, पछिला दस मिनट सँ भेल इमोशनल ड्रामाक जड़ि बुझि मे आबि गेल छलनि. भावनाक विर्रोह जतबे तीव्रता सँ उठल छल ओतबी जल्दी खत्म सेहो भ' गेल छल.
भगवान सँ कएल गेल अपन प्रतिज्ञा हुनका एखनो याद छलनि. मुदा केमिकल लोचा हुनका एखनो धरि मोन केँ स्थिर नहि होमए देबए चाहैत छलनि. ओ एक बेर पीयूश केँ छुबि केँ निश्चिँत होबए चाहैत छलीह जे कोनो “केमिकल लोचा” तँ नहि. ओ जा केँ पीयूश केँ भरि पाँजर पकड़ि लैत छथि. पीयूश एकरा व्याहक वर्षगाँठक अनुराग बुझि रहल छलथि. पीयूश अपन पकड़ के आओर मजगूत क' दैत बाजैत छथि, “चलू ने आइ हमरा एकटा नीक सन मोबाइल फोन कीनि दिअ. हम अहीँक पसंद सँ लेब. कोनो आर्गूमेंट नहि. कखनहुँ हम अपन सीमा केँ उल्लँघन क' दैत छी. हम कोशिश करब जे आब सँ एना नहि होएत.
अँशु अपन पकड़ केँ से मजगूत क' दैत छथि. हुनका मुँह सँ एकेटा शब्द निकलैत छनि... “गलती तँ हमरो रहैत अछि.”
“चलू कोनो बात नहि फोन कीनबाक बाद अपना सब समरकंद रेस्टोरेंट चलब. ओतुका बिरियानी सुनलहुँ जे बहुत नीक होइत अछि.
ओकर बाद...?
ओकर बाद...!
रुकु आइ पहिने हम चाह बनाबैत छी. कएक महीना भ' गेल अछि अहाँ के चाह बना केँ पीएबाक लेल”
अँशु किछु नहि बाजि रहल छलीह. हुनका आँखि सँ नोर अनवरत बहि रहल छलनि.
पीयूश कीचेन जा चुकल छलाह. अशुँ फेसबुक मे लॉगिन करैत छथि. हुनकर देवाल पर चौरासी टा मैसेज छल, आ किओ हुनका दुनू लोकनिक फोटो पर कमेंट पोस्ट केने छल, “मेड फोर इच अदर कपल”. भोर सँ भेल घटनाक्रम केँ ओ बिसरि जेबाक प्रयास करय लगैत छथि.


c: text/html

text:
कटिहार मे अलीगढ़ मुस्लिम विश्वविद्यालय !!!
अलीगढ़ मुस्लिम विश्वविद्यालय... एएमयू कटिहार मे... अछि न नीक खबर. मुदा ई नीक खबर के धरातल पर आबय लेल बिहार सरकार के सहयोग के जरूरत पड़त. बिहार सरकार के एकरा लेल जमीन... बिजली आओर पानि के इंतजाम करय पड़तन्हि. एएमयू के एहि केन्द्र के लेल करीब तीन सय एकड़ जमीन के जरूरत पड़त. तीन सय एकड़ जमीन ओहो मुफ्त मे... मुफ्त मे मुश्किल लगैत अछि. ओना सरकार चाहय त किछ मुश्किल नहिं अछि. एएमयू के देश भर मे एहन पांच टा केंद्र खुलत. एहि पर करीब दु हजार करोड़ रुपया के खर्च आएत ओहि हिसाब सं कटिहार मे बनय वाला केंद्र पर सेहो चारि सय रुपया खर्च होएत. एहि सं मिथिलांचल के शिक्षा के क्षेत्र मे त फायदा होएबे करत दोसर क्षेत्र मे विकास सेहो होएत. पैसा अएला सं इंफ्रास्ट्रक्चर सेहो मजबूत होएत. लोक के जीवन स्तर मे सुधार आएत. केन्द्र के लेल चारि सय करोड़ रुपया बहुत होइ छै आओर ओतेक रुपया कटिहार मे केन्द्र बनाबय मे लागत त सैकड़ो लोक के रोजगार सेहो मिलतन्हि. नवका रोड... मकान... दोकान सभ बनत. विकासक बयार बहत. विश्वविद्यालय के केन्द्र खोलय के लेल मुख्यमंत्री के पास चिट्ठी भेजल गेल अछि . ओना एहि सभ मे कहि सकय छी अपन केंद्रीय मानव संसाधन मंत्री फातमी जीक योगदान अछि. बिना हुनकर योगदान के ई मिथिला...बिहार नहिं आबि सकय छल. फातमीजी कइटा संस्थान के बिहार मे लाबय मे कामयाब रहला अ. मुदा अखन किछ कहल नहिं जा सकय अ पहिने सरकार तरफ सं ग्रीन सिगनल मिलय तब न.

robotstxt: allowed

filter: keep


text: दिल्ली एनसीआर मे रहय वाला मैथिल बंधु के लेल एकटा सूचना अछि जे पुष्पविहार मे होए वाला चित्रगुप्त पूजा एहि बेर नेहरु पैलेस मे होएत. अहां सभ सं आग्रह अछि जे पूजा मे सपरिवार आबि चित्रगुप्त भगवान सं आशीर्वाद प्राप्त करि. पूजा 20 अक्टूबर के भs रहल अछि. पूजा स्थल नेहरु पैलेस के लोटस टेंपल... कालकाजी मंदिर के पास अछि. पूजा तीन बजे दिन मे शुरू होएत. एहि अवसर पर मैथिली गीतनाद के कार्यक्रम सेहो भs रहल अछि. सांझ 6 बजे प्रीति भोज सेहो राखल गेल अछि. पूजा के बारे मे कोनो जानकारी के जरूरत होए त अहां गुंजेश्वर कर्ण जी के फोन क सकय छी हुनकर फोन नंबर छनि- 9871829957


text:
Shivani Thakur :: शिवानी ठाकुर
नवोदित गायिका सुश्री शिवानी ठाकुर मिथिला के सहरसा जिलाक प्रसिद्ध गाम चैनपुर निवासी श्री रंजीत ठाकुर के पुत्री छथिन्ह। हिनक दादाजी के नाम स्व. तृप्त नारायण ठाकुर छन्हि।
दिल्ली में रहय छथि आ स्नातक प्रथम वर्ष के छात्रा छथि।
पढ़ाई के संग-संग गायन, अभिनय, मॉडलिंग आ नृत्य के प्रशिक्षण लय रहल छथि।
एखन हिनक मैथिली भक्ति एलबम बहुत प्रचलित भय रहल छन्हि।
कतेको जगह मंच पर अपन गायन आ अभिनय सँ लोकक प्रशंसा आ आशीर्वाद भेटैत रहय छन्हि। रामलीला में माता सीताक प्रशंसनीय अभिनय हेतु ई सबके प्रिय छथि।


text:
विकिपिडिया:विकिथन-२
विकिथन मैथिली विकिपिडियामे लेख तथा पृष्ठसभके अभिवृद्धि करैक लेल सम्पादन करै वाला अनलाइन प्रतियोगिता छी । ई प्रतियोगिता मैथिली विकिपिडिया समुदायमे दोसर बेर समपन्न भेल जे सन् २०१६ जुलाई २५ सँ सितम्बर २० धरि भेल ।
दोसर विकिथन कार्यक्रमसंपादित करें
उद्देश्यसंपादित करें
- मैथिली विकिपिडियाक स्तर अभिवृद्धि करै लेल
- मैथिली विकिपिडियाक मैथिलीभाषी समक्ष रहल पहुँचके बढाबै लेल
- विज्ञान प्रविधि के एहि युगमें विकिपिडियाके नयाँ ज्ञान आर पठनपाठनके स्रोत बनाबैके लेल सामाजिक सोचक विकास
- ज्ञान अभिबृद्धिके काजके हर्षोल्लास आ मनोरञ्जनात्मक तरिकासँ सम्पन्न कराबै लेल
जरुरी तिथिसभसंपादित करें
कार्यक्रम शुरू होवे वाला तिथि: २५ जुलाई, २०१६ सहभागी दर्ता बन्द होवे वाला तिथि: १५ अगस्त, २०१६ कार्यक्रम समाप्त होवे वाला तिथि: २० सितम्बर, २०१६
विकिथनमे कोना सहभागी होएबसंपादित करें
विकिथनमे सहभागी होबाक लेल निम्न बातसभमे तयार रही :
- सर्वप्रथम मैथिली विकिपिडियामे जा अपन खाता खोली
- खाता तयार भेलाक बाद सम्प्रवेश करि एतय जा अपन नाम दर्ता करी ।
देवनागिरी युनिकोड स्थापनासंपादित करें
विकिपिडियामे लेखसभ युनिकोडमे लिखल अछि । यदि अहाँक अपन कम्प्युटरमे युनिकोड स्थापना (इन्स्टल) करैलेल चाहै छी तहन ई लिङ्कसँ युनिकोड सफ्ट्वेयर प्राप्त क सकै छी । अहाँ अपन इच्छा अनुसार अन्य वेबसाइट प्रयोग करि युनिकोडमे परिवर्तन करि आर लिख सकैत छी ।
के भाग लऽ सकैत अछि?संपादित करें
नोटसंपादित करें
विकिपिडिया तदर्थ समितिके सदस्यसभ एहि प्रतियोगितामे भाग नै लऽ सकैत अछि ।
विकिथनमे की करल जाइत अछि?संपादित करें
योगदानक खाकासंपादित करें
सहभागीसभसंपादित करें
पुरस्कारसंपादित करें
- एहि कार्यक्रममे भाग ल उत्कृष्ट योगदान देनिहार विकिकर्मीके पुरस्कारक व्यवस्था केल गेल अछि ।
- प्रतियोगिता अवधी भरि सभसँ बेसी लेख सिर्जना करैवाला योगदानकर्ता पुरस्कृत केल जाएत । (कोइ २०० लेख नै पहुँचा सकल खण्डमे)
- २०० सँ बेसी लेख सिर्जना करनिहार योगदानकर्ता भेल अवस्थामे पुरस्कार वो सभमे बाटल जाएत ।
- प्रतिसम्पादनमें कम सँ कम १०० शब्द जरूरी अछि ।
- विकिपिडियाके सम्पूर्ण नियमसभक पालना भेल होबए पडत ।
विजेतासभसंपादित करें
- राजा उप्रेती (४३०)
- बिबेक ब्रो (३४९)
- निलम कर्ण (१४०)
उत्कृष्ट योगदानकर्तासंपादित करें
- मनोज खुर्राना (१३६)
- बिप्लब आनन्द (११४)
- पंकज देव (५०)
सम्पादन तथ्याङ्कसंपादित करें
सम्पर्कसंपादित करें
सम्पर्कमे रही विकिथन-२ क लेल या सहायताक लेल maithiliwiki@gmail.com मे इमेल पठाबी।


text:
74 वा स्वतंत्रता दिवस कें अवसर पर प्रधानमंत्री नरेंद्र मोदी कें भाषण सुनबाक लेल देश-दुनिया भरिके लोक उत्सुक छलाह। लालकिलाक प्राचीर सं पीएम मोदी कें भाषण देशक युवा मे जोश भरबाक काज केलक, संगहि पड़ोसी देश कें एकटा चेतावनी सेहो देलैथ।
एकटा बात ई सेहो अछि जे जखनो प्रधानमंत्री नरेंद्र मोदी कतौ सं भाषण दैत छथि आ ओ राष्ट्र कें नाम संदेश जारी करैत छथि त’ लोकके हुनका सुनबाक उत्सुकता रहैत अछि। साब कियो जाने चाहैत अछि जे पीएम की संदेश देबय चाहैत छथि। जखन ओ लोक कें संबोधित करैत सवा सौ करोड़ देशवासि, भाईयों और बहनों कहैत छथि त’ लोक ठिठक जायत अछि। ओ एकटक लगाके सब किछु ध्यान सं सुनाय चाहैत अछि।
ईहे कारण अछि पीएम मोदी केर अपन भाषण कें ल’ बेसि लोकप्रियता अछि। वो अपन भाषण कें लेल सेहो रिकॉर्ड बना चुकल छथि। साल 2014 के बाद सं अखन धरि ओ सबसा अधिक समय धरि भाषण देबाक रिकॉर्ड अपन नाम क’ चुकल छथि। जखन हुनका सं पहिने कोनो प्रधानमंत्री एते समय धरि लालकिलाक प्राचीर सं भाषण नै देने अछि।
साल भाषणक समय
2020 – 86 मिनट
2019 – 93 मिनट
2018 – 82 मिनट
2017 – 56 मिनट
2016 – 94 मिनट
2015 – 86 मिनट
2014 – 65 मिनट


text:
बैंक
बैंक एक वित्तीय संस्था छी, जत जनताक धनराशी जम्मा कैर तथा जनताके ऋण दैत अछि । अपन धनराशीक उचित सुरक्षा तथा बैंकसँ ब्याज लेवाक हेतु बैंकमे धनराशी जम्मा करैत अछि । जनता स्वयम बैंकमे जम्मा केने धनराशी पुर्व र्निधारित बैंकिङ नियम पुरा कैर निकाल आ पुन: राखैत अछि साथ कोनोके कर्जा अाबश्यक परल समयमे अाबश्यक प्रकृया पुरा कैर ऋण लऽ सकैत अछि। सामान्यतया मुद्राक काराेबार या लेनदेन करैत प्रचिलत कानुनबमाेजिम सन्गठित संस्थाके बैंक कहैत अछि । प्रयाेगात्मक नेपाली शब्दकाेश २०६१ मे चाहका समय निकल सकैत राखैत ब्याजमे ऋण दऽ अादि अार्थिक काराेबार कैर संस्थाके बैंक कहैत अछि ।
बैंकको आवश्यकता[सम्पादन करी]
बर्ग अनुसारक बैंकसभक काम,कर्तब्य आ अधिकारसभ[सम्पादन करी]
बैंक प्रदान करैवाला सेवासभ[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
बैंकक सम्बन्धमे विकिपिडियाक भातृ योजनासभमे ताकी:


text:
दिल्लीक नवका साल मिथिला- मैथिलीक रंग मे रंगल रहल. सालक शुरूआत बड़ नीक ढंग सं भेल. रंगमंच सं जुड़ल लोक के लेल मशहूर मंडी हाउस नवका साल के 2 तारीख रवि दिन मैथिलीक रंगमंच के लेल समर्पित रहल.
मंडी हाउस के श्रीराम सेंटर मे बाबा के विलाप के मंचन भेल.
बाबा नाम सं दुनिया मे विख्यात मैथिलीक वैद्यनाथ मिश्र यात्री जी हिन्दी साहित्य के नागार्जुन छथिन्ह. हिनकर कविता विलाप के नाट्यरूप देलाह महेन्द्र मलंगियाजी.
जतेक नीक कविता...ओतेक नीक नाट्य रूपांतरण. एतेक नीक जे... कहि सकय छी मलंगिया जी एकरा एकटा नवका जीवन द देलखिन्ह. हुनकर जतेक प्रशंसा कएल जाए कम होएत. ई अनुभवे सं संभव अछि.
मलंगिया जीक नाट्यरूप मे मंच पर सजीव रूप देबय मे मैलोरंग के कलाकार सभ कोनो कोर-कसर नहि छोड़लखिन्ह. हर कलाकार अपन अभिनय सं दर्शक के स्पीचलेस करि देलखिन्ह. दर्शक के मुंह सं बस निकलए छलैनि वाह ! वाह !
ओना त सभ कलाकार संतोष कुमार...अमरजीत राय...दीपक ठाकुर... सुधा झा...जीतेन्द्र आओर प्रसुन जी नीक अभिनय कएलाह मुदा सभ सं बेसि थापड़ि बटोरलाह प्रेमलता जी...ज्योति झा जी आओर मुकेश जी. गजब के अभिनय. हर अंक मे थापड़ि सं सम्मान.
हर डॉयलॉग पर थापड़ि. बड़ दिन बाद एतेक नीक नाटक देखय के लेल मिलल. ई निर्देशक प्रकाश झा जीक अथक प्रयास... जोरदार मेहनत के नतीजा छल. प्रकाश जीक कइटा नाटक देखय लेल मिलल मुदा एकरा सभ सं नीक कहि सकय छी.
ई नाटक बाबा के जन्मशताब्दी वर्ष मे कएल गेल छल. दिल्ली मे आई-काल्हि हड्डी जमा देए वाला ठंड पड़ि रहल अछि. कनकनी अतेक जे घर सं छोडुं रजाई सं निकलय के मन नहि करैत अछि... एहन मे थियेटर ठसाठस भरल छल.
आमतौर पर नाटक ...कार्यक्रम मे लोक बैसल-बैसल अकैछि जाए छथिन्ह. मुदा एहन पहिल बेर भेल जे नाटक खत्म भ गेल आओर कुर्सी सं उठय के मन नहि करैत छल. मन होए छल आओर देखतौं.
नाटक सं जुड़ल आओर फोटो अहां मुस्कुराहट
ब्लॉग पर देख सकय छी
हमर ईमेल:-hellomithilaa@gmail.com


text:
नवका- पुरनका लेख सर्च करु...
बिजली संकट सं बेहाल बिहार
बिहार मे बिजली संकट एकदम सं गहरा गेल अछि. एक तं भीषण गरमी... दोसर लाइन नहि. लोक सभ पसीने-पसीने भेल छथिन्ह.
मुख्यमंत्री नीतीश कुमार सेहो केंद्र के आगां परेशान छथिन्ह. केन्द्र सं जे बिजली के कोटा तय अछि ओकरा हिसाब सं बिहार के बिजली नहि देल जा रहल अछि.
एहि प्रचंड गरमी मे बिजली के मांग अछि करीब3 हजार मेगावाट. मुदा केंद्र के तरफ से मिल रहल अछि मात्र हजार...ग्यारह सय मेगावाट बिजली.
कोढ़ मे खाज ई जे बिहार सरकार के एहि हजार... ग्यारह सय मेगावाट बिजली मे सं इमरजेंसी सेवा के सेहो बिजली देबय पड़ैत अछि.
रेलवे...डिफेंस...नेपाल के करीब चारि सय मेगावाट बिजली चलि जाएत अछि. बचैत अछि 6 सं 7 सय मेगावाट बिजली.
आब सोचिऔ कहां तीन हजार मेगावाट के जरूरत आओर मिल रहल अछि आओर असल मे मिल रहल अछि सिर्फ 6...7 सय मेगावाट बिजली. एहि सं कि होएत... कि फोरन पड़त !
नीतीश जी जखन केंद्र सं कोटा बढ़ाबय लेल कहलखिन्ह त 80 मेगावाट बिजली बढ़ा देल गेल. मुदा एहि सं कि होएत. बढएला के संग बढ़ाएल बिजली मिलनाय सेहो जरूरी छै ना?
अगर बिहार के जतेक कोटा अछि ओतेको बिजली मिलत तं बिहार के लोक के आधा सं बेसि परेशानी दूर भ जाएत. मुदा केंद्र के कांग्रेसी...यूपीए सरकार के बिहार के कोनो फिक्र होए तखन नहि?
कांग्रेस के बिहार के सुधि सिर्फ चुनाव के समय मे लगैत अछि. सिर्फ भाषणबाजी करताह कांग्रेसी नेता सभ. एहि बेर तं कांग्रेसी नेता सभ के सफाया भए गेल छनि आगां साख बचाबय चाहय छथिन्ह तं पार्टी पॉलिटिक्स छोड़ि केंद्र पर बिजली के लेल दबाव बनयबाक चाही.
पिछला दिन एनडीए के एमपी सभ प्रधानमंत्री सं मिलल छलखिन्ह. बिजली पर चर्चा भेल. बिहार के कोटा बढ़ाबय... बेसि बिजली देबय के मांग कएल गेल.
मुदा मनमोहन सिंह जी सेहो एकदम सं लाचारे लागैत छथिन्ह. बिहार के नाम पर हिनका सभके कि भ जाए छैनि से नहि जानय.
पहिने एहन भेल छल जे अरुणाचल प्रदेश मे जे पनबिजली इकाई लगि रहल अछि ओहि मे सं बिहार के 6 सय मेगावाट बिजली देबय के बात कहल गेल... मुदा आब ओहि मे सेहो कटौती भ गेल अछि.
एम्हर बीच-बीच मे बरौनी... कांटी थर्मल पावर सं बिजली उत्पादन के ठप होए सं सेहो हाल खराब भ जाएत अछि.
बिहार सरकार के एकटा प्रोजेक्ट अछि डागमारा बिजली प्रोजेक्ट. मुदा एहि मे सेहो नेपाली पेंच फंसि गेल अछि. आब ई जतय बनय वाला छल ओहि सं करीब दस किलोमीटर हटि क बनत.
नीतीश जी जतेक उत्साह के संग दोबारा मुख्यमंत्री बनलाह...बिजली संकट हुनकर सभ कएल-धएल पर पानि फेर रहल अछि. लोक के गुस्सा बढ़ि रहल अछि.
राज् भरि मे धरना-प्रदर्शन भ रहल अछि. लोक के जीनाय मुश्किल भेल अछि. एहन मे सभ पार्टी के एमएलए... एमपी के केंद्र सरकार के पक्षपात पूर्ण रवैया के विरोध करबाक चाही.
ई पार्टी के मामला नहि अछि बिहार के अधिकार के मामला अछि. लोक के जेना होए...केंद्र सरकार के हुड़कयबाक चाही.
नहि होए तं सभ सांसद के दिल्ली मे अन्ना हजारे जकां अनशन पर बैसि जएबाक चाही. एहि सं केंद्र सरकार के सेहो किरकिरी होएत आओर दुनिया बिहार के परेशानी सेहो जानत.
मुदा सवाल अछि जे एहि गरमी मे एमपी साहेब सभ अपन एयरकंडीशन कमरा के छोड़ि धरना-प्रदर्शन लेल आगां अएताह? आम लोक के फिक्र ककरा अछि?
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
रिच डैड पुअर डैड- अमीर बनय केर आसान रास्ता
किछ दिन पहिने प्रधानमंत्री के सलाहकार सैम पित्रोदा केर बयान आयल छल जे दुनिया के सर्वश्रेष्ठ दिमाग अमीर लोकक समस्या सुलझाबय मे लागल अछि. एहि सं गरीब सभ पर नीक सं ध्यान नहि देल जा पा रहल अछि.
ई कहनाय शत प्रतिशत सही अछि. एहि के नीक सं समझय के लेल अहां के रॉबर्ट टी. कियोसाकी के लिखल रिच डैड पुअर डैड पढ़य पड़त.
एहि किताब के लेखक के कहनाए छनि जे दुनिया मे जतेक आदमी अछि ओकरा
चारि कटेगरी मे बांटल जा सकैत अछि. E,S, B आओर I.
ई यानी इंप्लॉयी... जे कोनो नहि कोनो तरहे जॉब...नौकरी करय छथिन्हि. चाहे ओ चपरासी होए आ कोनो कंपनी के चेयरमैन. क्लर्क होए आ सीईओ. नौकरी करय वाला कोनो कंपनी आ संस्थान के अपन टाइम दय छथिन्ह तं हुनका वेतन मिलय छनि. जेना-जेना प्रमोशन होए छनि ओना-ओना टेंशन आओर टाइम बढ़ल जाए छनि.
नौकरी मे अहां अपना लेल नहि काज करय छी बल्कि जे कंपनी मे नौकरी करय छी ओकरा लेल काज करय छी. जेहिआ कंपनी के लागत कि अहां हुनका काज लायक नहि छी ओ अहां के लात मारि बाहर करि दैत.
अहां 20-30 साल के नौकरी के बादहुं सड़क पर आबि सकय छी. एहि कटेगरी के लोग खूब स्मार्ट... पढ़ल-लिखय... स्कूल-कॉलेज के टॉपर...दिमाग वाला रहय छथिन्ह.
अगिला कटेगरी अछि एस यानी स्मॉल बिजनेस मैन आ सेल्फ इंप्लायी. एहि कटेगरी के लोक आ तं छोट मोट बिजनेस करय छथिन्ह आ छोट-मोट काज. एहि मे दोकानदार सं लsक अपन काज करय वाला वकील... अकांउटैंट...नर्सिंगहोम चलाबय वाला डॉक्टर...दस-बीस स्टॉफ राखि काज करय वाला लोक शामिल छथिन्ह.
ओना ई तं अपन काज करय छथिन्ह मुदा जखन तक ई खुद अपने काज मे नहि लागय छथिन्ह तखन तक हिनका काज के संतुष्टि नहि मिलय छनि.
डॉक्टर जखन तक खुद नर्सिंग होम मे नहि रहताह हुनका लगबे नहि करतन्हि जे ओ नीक सं चलि रहल छनि. दोकानगार...खुदरा..होलसेल वाला जखन तक खुद नहि रहताह तखन तक हुनका नहि लगैत छनि जे दोकान नीक सं चलि रहल छनि.
एहिने वकील...कंसल्टैंट आओर खुद अपन धंधा करय वाला छोट...मीडियम तबका के लोक के संग होए छनि. हिनका संग एकटा प्रॉब्लम इहो रहय छनि जे ई अपन छोट-मोट कंपनी... दोकान... संस्था सं बेसि दिन दूर नहि रहि सकय छथिन्ह आ नहि बंद राखी सकय छथिन्ह. एहि कारण घर-परिवार के बेसि समय नहि द पाबय छथिन्ह.
हिनका ई डर रहय छनि जे बेसि दिन नहि रहला पर दोकान चौपट भ जाएत आ क्लाइंट दूर भ जाएत. ई कटेगरी जकां ईहो जतेक टाइम दय छथिन्ह ओतेक कमाय छथिन्ह. मुदा टाइम लिमिट रहला के कारण अहां एक सीमा सं बेसि काज नहि करि सकय छी एहि लेल अहांक आमदनी एक सीमा सं बेसि नहि भ सकैत अछि.
एकर बाद आबैत अछि बी... बी यानी बिग बिजनेस मैन. बिग बिजनेसमैन जकरा ओहिठाम कम सं कम 500 लोक काज करैत अछि. जे एकटा सिस्टम बना दय छथिन्ह. जतय कंप्यूटर...प्रोडक्शन...अकाउंट...एचआर जकां डिपार्टमेंट सभ बंटल रहैत अछि. सभ के अलग-अलग हेड रहैत अछि. ओहि सभ के मिला के सेहो किछ हेड...चीफ होएत अछि. जे पूरा कामकाज पर नजर रखैत अछि.
एहि मे मालिक के खुद रहय...देखय के जरूरत नहि पड़य छनि, एहि मे मालिक अपन हेड के एकटा टार्गेट...लक्ष्य द दय छथिन्ह जकरा स्टॉफ सभ के पूरा करय के रहय छनि. अहां के अपन काज... प्रदर्शन करि के देखाबय पड़ैत अछि.
एहि कटेगरी मे मालिक भने 6 मास अपन कंपनी मे नहि रहय छथिन्ह कोनो फर्क नहि पड़य छनि. ओ फोन... ईमेल सं कंपनी के कामकाज के रिपोर्ट अधिकारी सभ सं लैत रहय छथिन्ह. सभ किछ सिस्टम सं चलैत अछि. मालिक के कोनो टेंशन नहि. टेंशन काज करय वाला के रहय छनि.
आब अहां एहि ठाम ई आओर बी मे फर्क देख सकय छी. जतेक पढ़ल-लिखल ई कटेगरी के लोक छथिन्ह ओ बी कटेगरी के लेल काज करैत अछि.
बी कटेगरी के लेल बेसि पढ़ल-लिखल होनाए जरूरी नहि अछि मुदा ई लेल के जरूरी अछि. अंबानी... अडानी...फोर्ड जकां बेसि मालिक सभ बेसि पढ़ल लिखल नहि होए छथिन्ह बस हुनका मे अमीर बनय के जुनून होए छनि. ओ एकटा सिस्टम सं काज करय छथिन्ह.
बी कटेगरी के लोक ई कटेगरी वाला सं काज केना लेल जाए ई जानय छथिन्ह. बी कटेगरी वाला ई जनैत अछि जे ई कटेगरी वाला सं अपन आइडिया के केना अमल मे लायल जाए. केना पाई कमाएल जाए.
आखिरी कटेगरी अछि आई. आई यानी इंवेस्टर... यानी पाई सं पाई कमाय वाला. ई कटेगरी के लोक पाई वाला होए छथिन्ह. जे प्लाट के प्लाट... जमीन...अपार्टमेंट...कंपनी...स्टोर...संस्था खरीद...लोन पर द ओहि सं कमाई करय छथिन्ह. कोनो माल बना ओकरा किराया पर द ओहि सं कमाई करय छथिन्ह. शेयर बाजार मे तगड़ा निवेश करि लाभ वाला स्थिति मे आबि तुरंत बेचि कमाय करय छथिन्ह.
आब अहां ई चारु के देख विचार करिऔ जे अहां कोन कटेगरी मे छी. अगर अहां अमीर बनय चाहय छी तं अहां के रिच डैड पुअर डैड पढ़य पड़त. एहि सं अहां के पाई के बारे मे व्यावहारिक समझ बढ़त. एहि सं अहां के दिमाग...माइंडसेट एकदम सं बदलि जाएत.
एहि किताब के लेखक के पिताजी एकटा सरकारी अधिकारी छथिन्ह. ओ खूब पढ़ल-लिखल छथिन्ह... जिनकर जिनगी सरकारी तनख्वाह पर चलय छनि. ईएमआई...किश्त पर जिनगी आगां बढ़य छनि. लेखक अपन पिता के पुअर डैड मानय छथिन्ह.
हिनकर पुअर पिता पढ़ाई-लिखाई पर बेसि जोर दय छथिन्ह. कहय छथिन्ह नीक सं पढ़बह तं नीक नौकरी मिलतह... आराम सं जिनगी गुजरतह. हर महीना एकटा तय रकम मिलतह.
मुदा लेखक के कहनाए छनि जे हिनकर पुअर पिता ओतेक योग्य होएतहुं सभ दिन पाई के कमी सं जुझैत रहलखिन्ह. पाई के तंगी सं दू चारि होएत रहलाह. कोनो संपति नहि अरैज पएलाह.
सभ दिन दोसरा लेल काज करैत रहलाह. अपना लेल किछ नहि करि पएलाह. ओ सभ दिन ई कटेगरी मे बनल रहलाह.
जखन कि हिनकर दोस्त के रिच डैड सिर्फ क्लास आठ तक पढ़ल छथिन्ह. ओ अपन पुत्र आ लेखक के अमीर बनय के संदेश दय छथिन्ह आओर एहि लेल प्रेरित करय छथिन्ह.
ओ बताबय छथिन्ह जे ईमानदारी सं केना अमीर बनल जा सकैत अछि... बस स्मार्टली काज करय...आगां बढ़य के जरूरत अछि.
रिच डैड कहय छथिन्ह जे पाई नहि रहला पर लोक चोरी-डकैती...बेईमानी...घूसखोरी सं लsक द तरहक गलत काज करैत अछि.
अहां रोज अखबार मे देखैत होएब जे छोटका सं लsक बड़का अफसर तक रिश्वत काज मे केना पकड़ाएत अछि. ओ पाइए लेल न एना करय छथिन्ह.
अहां कोनो गरीब लोक...नौकरी करय वाला के दान करैत...अस्पलात...धर्मशाला बनाबैत...स्कॉलरशिप शुरू करैत...धर्मार्थ काज करैत देखलौं? दू चारि लोक मिलबो करताह तं आंगुर पर गिनय वाला.
मुदा अमीर लोक सभ के देखिऔ ओ हजारों लोक के नौकरी द...काज पर राखि रोजगार तं देबे करय छथिन्ह...हजारों परोपकार के काज सेहो करय छथिन्ह. लोक के आगां बढ़ाबय लेल स्कूल-कॉलेज सेहो खोलय छथिन्ह.
बिल गेट्स...वारेन बफे...अजीम प्रेमजी...नारायणमूर्ति हर साल करोड़ों रुपया भलाई...परोपकारी काज मे लगाबय छथिन्ह. कि ओ दू नंबर के कमाई छै कि. नहि.
अहां के पास पाई रहत तखने न अहां दोसर के मदद करबय...रहबे नहि करत तं कि करबय.
असल मे जकरा पास पाई नहि रहय छै ओ अपना के संतोष देबय लेल एहन-एहन तर्क दय छथिन्ह जे पाई वाला छै तं कोनो न कोनो तरहे गलत काज कएने होएत. सभ आलसी लोक के बहानेबाजी अछि
एहन लोक खुद मौका मिलय पर अहां के ठगय सं नहि चुकता...अहांक हजारों रुपया कर्ज नहि चुकएताह...मुदा पैघ -पैघ बात करताह.
एहि सभ के देखैत रिच डैड पुअर डैज अहां के जरूर पढ़बाक चाही.
ई किताब जखन हमरा हाथ लागल आओर हम पढ़लौं तं हमरा लागल जे ई किताब हम बीस-पचीस साल पहिने किएक नहि पढ़लहुं. अगर हम किछ साल पहिने पढ़ने रहितौं तं हमर ओतेक साल बर्बाद नहि भेल रहैत.
ई किताब एकदम आसान...बोलचाल के भाषा मे लिखल गेल अछि. हिंदी...अंग्रेजी संग 30-40 भाषा मे लिखय गेल अछि. ई दुनिया मे सभ सं बेसि बिकय वाला किताब मे शामिल अछि.
एहि किताब के अहां के सिर्फ खुद नहि पढ़बाक चाही बल्कि बच्चा सभ के सेहो पढ़यबाक चाही जेहि सं कि हुनका सभ मे सेहो रुपया-पैसा के बारे मे...कमाई के बारे मे...अमीर बनय के बारे मे समझ बनय.
असल मे पाई कमैनाय सेहो एकटा कला अछि. एहि के लेल छोट-छोट बात पैघ महत्व राखैत अछि.बस ओहि के लेल अहां के कनि अपन नजरिया बदलय पड़त.
एहि किताब मे बताएल गेल अछि जे बस कमाय के बारे मे अहां अपन सोच...नजरिया बदलिऔं...दोसरा के लेल काज करि अहां कहिओ अमीर नहि बनि पाएब...अपना लेल जखन धरि काज नहि करब...अमीर नहि बनि पाएब.
गाम-घर मे कहल जाएत अछि जे ई तं चौबीसों घंटा पैसा-पैसा करैत रहैत अछि. हमेशा पाइए के बारे मे गप करैत अछि. ककरो पास पाई अछि तं ओ गलत तरीका सं कमौने होएत. पाई दस तरहक बुराई के जड़ि अछि. पाई रहला पर आदमी दस तरहक गलत संगति मे पड़ि जाएत अछि.... बेईमान... कंजूसी करला सं लोक धनी बनैत अछि. संतोष बड़का चीज अछि.
मुदा अहां के ई सोचय पड़त जे बिना पाई के कोनो काज नहि होएत अछि. बच्चा सभ के समझाबय पड़त ते सभ सं पैघ चीज पाई अछि. बटुआ भरल रहला पर सभ सलाम करैत अछि. एहि लेल पाई के बारे मे गप करनाय गलत नहि अछि. एहि के लेल किछ रिस्क सेहो लेबय पड़ि सकैत अछि.
गरीब लोक के कहनाय छनि जे बेसि पाई लोक के गलत काज करय लेल प्रेरित करैत अछि मुदा अमीर लोक के कहनाय छनि जे पाई नहि रहला पर लोक गलत काज करैत अछि.
एहि के लेल अहां सही लोक से संग रहुं... अमीर लोक के संगत मे रहुं... अमीर जे मैगजीन..अखबार पढ़ैत अछि ओ पढ़ुं. अकाउंट...टैक्स सं केना फायदा उठायल जाए ई जानय के कोशिश करु.
नौकरी आओर छोट-मोट धंधा सं उठि बिग बिजनेसमैन...अमीर बनय के दिशा मे बढ़ुं. किएक तं दुनिया मे ई आओर एस कटेगरी के लोक के आबादी 90 प्रतिशत छनि आओर हुनका पास मात्र दुनिया के दस प्रतिशत पाई छनि. जखन कि बी आओर आई कटेगरी वाला के आबादी मात्र दस प्रतिशत अछि आओर हिनका पास दुनिया के धन के...पाई के 90 प्रतिशत हिस्सा छनि. आब अहां खुद विचार करिऔ जे अहां कोन मे रहय चाहय छी.
अगर बी...आई मे आबय चाहय छी तं किताब पढुं आओर अपन कटेगरी बदलय के दिशा मे आगां बढुं.
हमर शुभकामना अहांस संग अछि. अपन विचार सेहो लिखब.
सदस्यता लें टिप्पणियाँ भेजें (Atom)


text:
पीतल
पीतल (brass) एक प्रमुख मिश्रातु छी। इ तांबा एवं जस्ता धातुसभके मिश्रणसँ बनाओल जाइत अछि। संस्कृतमे 'पीत' कऽ अर्थ 'पीला' होइत अछि। इ एकर रङ्ग (पीलापन लेल सफेद)क द्योतक छी।
परिचयसंपादित करें
पीतल मिश्र धातु छी, जे ताँबा आर जस्ताके संयोगसँ बनैत अछि। ताँबामे जस्ता देला पर ताँबा कऽ सामर्थ्य, चौमड़पन आर कठोरता बढैत अछि। इ वृद्धि ३६ प्रतिशत जस्ता धरि नियमित रूपसँ होइत अछि, लेकिन बादमे केवल सामर्थ्यमे वृद्धि अधिक स्पष्ट देखल जाइत अछि। पीतलमे २ सँ लऽक ३६ प्रतिशत धरि जस्ता रहैत अछि। ताँबा जस्ताके साथ दु निश्चित यौगिक Cu2 Zn3) आर Cu Zn बनाबैत अछि आर दु किस्मके ठोस विलयन बनैत अछि, जहीसँ ऐल्फा-विलयन आर बीटा-विलयन कहल जाइत अछि।[१]
पीतल प्रधानतया दु किस्मके होइत अछि। एकमे ताँबा ६४ प्रतिशतसँ अधिक रहैत अछि। इ समावयव ऐल्फाविलयन होइत छै। दोसरमे ताँबा ५५.६४ प्रतिशत रहैत अछि। अहीमे ऐल्फा-आर बीटा-दुनु विलयन रहैत अछि साधारणतया पहिले किस्मक पीतलमे ७० प्रतिशत ताँबा आर ३० प्रतिशत जस्ता आर दोसर किस्मके पीतलमे ६० प्रतिशत ताँबा आर ४० प्रतिशत जस्ता रहैत अछि।[२]
गुणधर्मसंपादित करें
ताँबा कऽ अपेक्षा पीतल अधिक मजबूत होइत अछि। पीतलक रङ्ग सहो अधिक आकर्षक होइत अछि। किछ पीतल सफेद लेल पीला रङ्गके आर किछ लाली लेल पीला रङ्गके होइत अछि। अन्य धातुसभके रहलासँ रङ्ग आर चीमड़पन बहुत किछ बदल जाइत अछि। पीतल तन्य होइत अछि आर आसानीसँ पीटल आर खरादल जा सकैत अछि। पीतल पर कलई सहो बढिया चढ़ैत अछि ।
उपयोगसंपादित करें
पीतलक व्यवहार थाली, कटोरा, गिलास, लोटा, गागर, हण्डी, देवतासभक मूर्तिसभ, ओकर सिंहासन, घन्टी, अनेक प्रकारके वाद्ययन्त्र, ताला, पानिक नलसभ, मकानसभमे लागैवला समान आर गरीबसभके लेल गहना बनाबमे होइत अछि। लोहासँ पीतलक चीजसभ अधिक टिकाऊ आर आकर्षक होइत अछि।
बाह्य जडीसभसंपादित करें
सन्दर्भ सामग्रीसभसंपादित करें
- ↑ Stagnation Time, Composition, pH, and Orthophosphate Effects on Metal Leaching from Brass. Washington DC: United States Environmental Protection Agency. September 1996. प॰ 7. EPA/600/R-96/103.
- ↑ Copper Development Association, "Pub 117 The Brasses – Properties & Applications", मूलसँ ३० अक्टुबर २०१२-मे सङ्ग्रहित, अन्तिम पहुँच २०१२-०५-०९।
|deadurl=प्यारामिटर ग्रहण नै केलक (सहायता)


text: पटना। राजधानी मे 30 आ 70 सेमी लो फ्लोर क बसक लेल खास कारिडोर बनाउल जा रहल अछि। दू टा कंपनी एकरा लेल आधारभूत संरचना तैयार करि रहल अछि। तीन माह क भीतर उक्त कारिडोर कए तय करि ओतए आहि तरहक रोड फर्निचर क व्यवस्था करबाक अछि, जतय स लो फ्लोर क बस पर लोग आसानी स चढि़-उतरि सक थि। एहि योजना क तहत हाजीपुर स सगुना मोड़ क बीच चौबीस घंटा सीधा कनेक्टिवटी आरंभ करबाक काज भ रहल अछि। ज्ञात हुए जे जवाहरलाल नेहरु अर्बन रिन्यूअल मिशन क तहत बिहार अर्बन डेवलपमेंट एजेंसी (बूडा) एहि बस क क्रय आ मेंटेनेंस क लेल प्रस्ताव आमंत्रित केलक अछि। लो फ्लोर क 70टा बस नान एसी आ 30टा एसी होएत। मेंटेनेंस करार दस साल क होएत। लो फ्लोर बस क लेल खास कारिडोर पर काज कए रहल आई ट्रांस कंपनी क निदेशक सुशांत गौरव कहला जे पहिल रूट क तहत हाजीपुर कए राजधानी क आखिरी हिस्सा स सीधा जोड़बाक अछि। लगभग एक मास क सर्वे मे इ गप सामने आयल अछि जे हाजीपुर स सब दिन चालीस हजार स बेसी लोग राजधानी क विभिन्न हिस्सा मे अबैत अछि। एकरा लेल इ योजना अछि जे बस कए गांधी सेतु क आखिरी हिस्सा स खोलल जाए। ओहि ठाम साइकिल स्टैंड आ मोटरसाइकिल स्टैंड बस क परिचालन कए देखबा लेल चयनित एजेंसी द्वारा बनाउल जाएत। बस क रूट सेहो लगभग तय अछि। राजधानी क पुराने बाइपास होइत इ चिरैयाटांड़ पुल पार करि स्टेशन तक आउत आ फेर डाकबंगला होइत वाया बेली रोड भ कए सगुना मोड़ तक पहुंचत। एहि कारिडोर मे सचिवालय, हाईकोर्ट आ बोरिंग रोड क बाहरी हिस्सा कवर भ रहल अछि। विशेष कारिडोर पर काज करि रहल एजेंसी क अभियंता क कहब अछि जे गांधी सेतु स लकए पुराने बाइपास तक खास कारिडोर क लिए जगह त भेट रहल अछि, पर चिरैयाटांड़ पुल स स्टेशन तक कनि समस्या अछि। एकर बाद फेर डाकबंगला चौक स लकए सगुना मोड़ तक कोनो परेशानी नहि अछि। एहि रूट मे की-की व्यवस्था करबाकअछि इ प्रस्ताव कए एजेंसी द्वारा माह दू माह क भीतर बूडा कए सौंप देल जाइत। एहि तरह स एकटा रूट गांधी मैदान स दानापुर टमटम पड़ाव तक क अछि। एहि रूट मे विशेष कारिडोर बनेबा लेल कोनो तरह क समस्या नहि अछि।


text:
नवका- पुरनका लेख सर्च करु...
दरभंगा जयनगर बड़ी लाइन
आखिरकार दरभंगा स जयनगर के बीच ट्रेनक चलनाय शुरू भ गेल...रेल मंत्री लालू प्रसाद यादव २५ तारीख के जयनगर स कोलकाता के बीच चलय वाला गंगासागर एक्सप्रेस के झंडा दिखा बड़ी लाइन के उद्घाटन कएलाह...एहि अवसर पर रेलमंत्री मिथिलांचलक लोकके भरोसा देलथिन्ह जे जल्दीए जयनगर-दिल्ली के बीच गरीब रथ ट्रेन शुरू कएल जायत आओर जयनगर स्टेशन के माडल स्टेशन बनायओल जाएत।जयनगर स्टेशन स फिलहाल दुई जोड़ी सवाड़ी गाड़ी, शहीद एक्सप्रेस, जानकी एक्सप्रेस, सरयू यमुना एक्सप्रेस आओर कमला गंगा इंटरसिटी एक्सप्रेस चलत...बाद में दोसरो गाड़ी के एहिठाम स विस्तार देल जायत...रेल मंत्री लालू यादव कहलथिल्ह जे सीतामढ़ी-भीट्ठामोड़, जयनगर, लौकहा, निर्मली, रेल लाईन के सर्वे कार्य संपन्न भ चुकल छै आओर अगला बजट में सीतामढ़ी, निर्मली रेल लाईन के कार्य आरंभ कए देल जाएत।
दरभंगा जयनगर के बीच मीटर गेज (एमजी) बिछय के लगभग सौ साल बाद ब्राड गेज (बीजी) गाड़ी के परिचालन शुरू भेल अछि .. 1964 ई. में प्रकाशित पीसी चौधरी जीक किताब'बिहार डिस्ट्रिक्ट गजेटियर' के अनुसार 1907 वर्ष में सकरी-जयनगर के बीच नयी लाइन शुरू कएल गेल छल
श्री लालू यादव के सभा में भारी भीड़ उमड़ल...असल में रेल लाइन बंद भेला स लोक बड़ परेशान छलाह... कई बेर धरना प्रदर्शन...बंद सेहो भेल रहय..आब एक बेर फेर स रेल लाइन शुरू भेला स लोक सभ खुश छथिन्ह...मिथिलांचल स बाहर रहल वाला लोक लभ के सेहो ध्यान एहि बात पर लागल छल जे कहिका एकर उद्घाटन होयत...एहिस सिर्फ बिहार के दरभंगा मधुबनी के लोक के नहिं बल्कि नेपालक लोक के सेहो फायदा होयत...जयनगर में बैठु आओर सीधे दिल्ली...कोलकाता अमृतसर पंजाब पहुंचु....एखन भले एगो दुगो गाड़ी चलय के शुरू भेल अ धीरे धीरे दोसरो गाड़ी सभ चलबे करत... लोकसभ के बड़का सुविधा भऽ गेल अछि। आब रोजगारों खूब भेटत...इलाका में खुशहाली आयत।
ओना दरभंगा जयनगर रेलखंड पर ट्रेन चलनाय शुरू भेनो के बाद लोक में मुंहतकी के आलम छैबे छै ... लोकल गाड़ी अखन नहिं के बराबर अछि...नहिं कोनो टाइम टेबल उपलब्ध छै नई कोनो ट्रेन दिखि रहल छै...बस इहे उम्मीद छै जे बड़ी लाइन के उद्गाटन भ गेल त ट्रेने चलबे करत
सदस्यता लें टिप्पणियाँ भेजें (Atom)


text:
परिस्थिति- जँ रेस्तरां में एक कॉफीक मग में माछी खसि पडय
स्थिति १- अगर ग्राहक फ्रेंच भेल
मंदी के ध्यान में राखि ओ कॉफी पी लेत, बिल चुकाकर गाम पर आवि जायत
स्थिति २- अगर ग्राहक चाइनीज भेल
चाइनीज ग्राहक कॉफी फेंक देत आ माछी खाकअ बिल देत। एहो संभव अछि ति ओ ऐहेन यंत्र बनावि जेहिमें बेसी सँ बेसी माछी कॉफी में खसल करऐ।
स्थिति ३- जं ग्राहक इस्रायली होवऐ
ग्राहक कॉफी फ्रेंच के बेच देत. माछी चीन के बेच देत। आ भेटल पाइ सँ तेहेन यंत्र बनाओत ताकि आगासँ माछी कॉफी में नहि खसि सके
स्थिति ४- जँ ग्राहक फलीस्तीनी भील
कॉफी में माछी देखकअ एहिमें इस्रायलक हाथ होवअकऐ हल्ला-गुल्ला करत। संयुक्त राष्ट्र आ अरब मुस्लीम समुदाय सँ अनुदानअक अपील करत। भेटल पाइ सँ हथियार कीनकँ इस्रायल पर हमला करत।
स्थिति ५- जौँ ग्राहक भारतीय भेल
कॉफी में पड़ल माछी हटाओत, आधा कप कॉफी पीकअ माछी के फेर सँ कप में धअ देत। हल्ला करअत कि हम उपभोक्ता फोरम में जा रहल छी। रेस्तरां ओकरा धोखा देओल.,.. आधा कप कॉफी तहियो में माछी .लेकिन मैनेजमेंट के बुझओला पर मानि जायत। साफ कॉपी पीकअ संतुष्ट होयत कि एक कप कॉफी के पाय में डेढ़ कप कॉपी पी लेलहुं।


text:
मुजफ्फरपुर। 26 सितंबर।
शहर के ब्रह्मपुरा थाना क्षेत्र म' भोर एक दीवार ढहला सँ तीन लोगक मौत भ' गेलन्हि। जिलाधिकारी धर्मेन्द्र सिंह कहला कि चांदनी चौक स्थित इदरीश मियां के मोटर वाहन गैरेज म' तीन लोग सुतल छलाह। तखने तेज बारिश के कारण पुरानी दीवार अचानक गिर परल। दुर्घटना म' दुइ मिस्त्री आर एक वाहन बनेबाक लेल आयल युवक केर दबी क' मौत होयबाक खबर अछि।
मृतक म' वैशाली जिला के महुआ थाना क्षेत्रक सुमेरगंज गाम निवासी मो.फिरोज (36), दरभंगा जिला के कुशेश्वर स्थान थाना क्षेत्रक भलुआ गाम निवासी शमशेर आलम (33) आर समस्तीपुर जिला के सिंघिया थाना क्षेत्रक मो.सद्दाम (25) शामिल अछि। जिलाधिकारी सभ मृतक के परिजन क' चारि - चारि लाख टक्का देबाक घोषणा सरकार दिस सँ केलन्हि।


text:
अगर जातिगत समीकरण के देखल जाए त 11 अगड़ी जाति सं... 9 पिछड़ी जाति सं 4 अत्यंत पिछड़ी जाति सं आओर 4टा मंत्री एससी सं छथिन्ह. दूटा मुस्लिम विधायक सेहो मंत्री बनाएल गेलाह.
नवका- पुरनका लेख सर्च करु...
नीतीश बनलाह मुख्यमंत्री
नीतीश कुमार फेर सं बिहार के मुख्यमंत्री बनि गेलाह. पटना के गांधी मैदान मे राज्यपाल देवानंद कुंवर हुनका पद आओर गोपनीयता के शपथ देललखिन्ह.
बिहार विधानसभा चुनाव मे मिलल भारी बहुमत के बाद नीतीश जी लगातार दोसर बेर मुख्यमंत्री बनलाह. ई हुनकर मुख्यमंत्री के रूप मे तेसर कार्यकाल छनि.
नीतीश जीक बाद सुशील कुमाल मोदी सेहो शपथ लेलखिन्ह. उम्मीद अछि ओ फेर सं उपमुख्यमंत्री बनल रहताह. हिनका दूनु के बाद 28टा आओर मंत्री शपथ लेलखिन्ह.
दोसर 28टा जे मंत्री शपथ लेलखिन्ह ओहि मे 18 नीतीश जीक पार्टी जेडीयू सं छथिन्ह आओर 10 सुशील मोदी जीक पार्टी बीजेपी सं. पिछला बेर के जकां एहि बेर सेहो जेडीयू-बीजेपी के गठबंधन सरकार अछि.
गांधी मैदान मे भेल एहि शपथ ग्रहण समारोह मे कइटा केंद्रीय नेता शामिल भेलखिन्ह. जेहि मे लालकृष्ण आडवाणी...शरद यादव... नितिन गडकरी... अरुण जेटली... सुषमा स्वराज शामिल छथिन्ह.
अगर जातिगत समीकरण के देखल जाए त 11 अगड़ी जाति सं... 9 पिछड़ी जाति सं 4 अत्यंत पिछड़ी जाति सं आओर 4टा मंत्री एससी सं छथिन्ह. दूटा मुस्लिम विधायक सेहो मंत्री बनाएल गेलाह.
अगर जातिगत समीकरण के देखल जाए त 11 अगड़ी जाति सं... 9 पिछड़ी जाति सं 4 अत्यंत पिछड़ी जाति सं आओर 4टा मंत्री एससी सं छथिन्ह. दूटा मुस्लिम विधायक सेहो मंत्री बनाएल गेलाह.
जेडीयू सं जे विधायक फेर सं मंत्री बनलाह ओहि मे विजय कुमार चौधरी... रमई राम... श्याम रजक... विजेन्द्र प्रसाद यादव... नरेन्द्र नारायण यादव... वृषिण पटेल... रेणु कुमारी... जीतन राम मांझी... गौतम सिंह... दामोदर राउत... शाहिद अली खान आओर हरिप्रसाद साह शामिल छथिन्ह.
पिछला सरकार मे किछ दिन मंत्री रहल नीतीश मिश्र जी सेहो शपथ लेलाह ओ बीच मे मंत्री पद सं हटि गेल छलखिन्ह. मिश्र जी पूर्व मुख्यमंत्री जगन्नाथ मिश्रजीक सुपुत्र छथिन्ह.
हिनका संग नीतीश कुमार जीक पार्टी सं परवीन अमानुल्लाह...भीम सिंह...अवधेष कुशवाहा आओर पीके शाही जी सेहो मंत्री पद के शपथ लेलखिन्ह.
बीजेपी कोटा सं देखल जाए त सुशील मोदी जीक संग नंदकिशोर यादव...अश्विनी कुमार चौबे... प्रेम कुमार... गिरिराज सिंह... जनार्दन सिग्रीवाल फेर सं मंत्री बनलाह.
बीजेपी के नवका चेहरा मे सं सुखदा पांडे... सुनील कुमार पिंटू... सत्यदेव नारायण आर्य आओर रामाधर सिंह शामिल छथिन्ह.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
गुलरिया गाम के गोद लेताह गेट्स
दुनिया के दोसर सभसं अमीर आदमी बिल गेट्स बिहार के गुलरिया गाम के गोद लेताह. गुलरिया गाम खगड़िया जिला मे अछि आओर पिछला साल मई मे जखन बिल गेट्स पहिल बेर बिहार आएल छलखिन्ह तं गुलरिया गेल छलखिन्ह.
बिल गेट्स गुलरिया के गोद लs एहि ठाम कई तरहक कार्यक्रम चलएथिन्ह. एहिठाम हुनकर हेल्थ प्रोजेक्ट तं चलिते अछि... गोद लेलाह के बाद हुनकर बिल एंड मेलिंडा गेट्स फाउंडेशन एहि गाम मेजॉब ऑरिएंटेंड प्रोजेक्ट सेहो चलाएत.
फांउंडेशन के कोशिश एहिठामक लोक के आत्मनिर्भर बनाबए के रहत. एहन ट्रेनिंग देल जाएत जेहि सं ओ अपन खुद के रोजगार ठाड़ क सकथिन्ह. खुद कमा-खा पएथिन्ह. एहि के लेल आर्थिक मदद सेहो देल जाएत.
बिल गेट्स 23 तारीख के बिहार दौरा पर छलाह. ओ एहि दौरान दानापुर के जमसौत गाम सेहो गेलखिन्ह जतय ओ स्थानीय लोक सभ...आओर स्वास्थ्य अधिकारी सभ सं मिललखिन्ह.
जमसौत मे ओ महादलित टोला मे गेलखिन्ह...एहिठाम ओ लोक सभ सं रोज-रोज होए वाला परेशानी... खनाए-पीनाए के बारे मे पूछलखिन्ह. बच्चा घर मे पैदा होएत अछि कि हॉस्पिटल मे... सरकार तरफ सं मदद मिलैत अछि कि नहि ? जेहन कइटा सवाल पूछलखिन्ह.
माइक्रोसॉफ्ट के संस्थापक सबजपुरा गाम सेहो गेलखिन्ह. एहिठाम फांउडेशन के मदद सं कृषि सं जुड़ल काज भ रहल अछि. बिल गेट्स के संग हुनकर पत्नी मेलिंडा गेट्स सेहो छलीह.
फाउंडेशन बिहार मे टीकाकरण...स्वच्छता... स्वास्थ्य...परिवार नियोजन आओर शिशु स्वास्थ्य के क्षेत्र मे काज करि रहल अछि. पोलियो... एड्स...टीबी... खसरा... कालाजार के खत्म करय के दिशा मे सेहो काज भ रहल अछि.
सांझ मे बिल गेट्स आओर मेलिंडा गेट्स मुख्यमंत्री नीतीश कुमार सं कई चीज पर चर्चा करलखिन्ह आओर एक दोसरा के सहयोग देबय के भरोस देलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
Aditya Narayan Wedding: गायक-अभिनेता आदित्य नारायण झा केर विवाहक समाद फेर चर्चा मे बनल अछि. बताओल जा रहल अछि जे आदित्य अपन गर्लफ्रेंड श्वेता अग्रवाल संग दिसंबर मे विवाह क' रहल छथि. कोरोना कें देखैत विवाह समारोह एकदम सामान्य होएत. हालांकि बाद मे जखन स्थिति सामान्य होएत त' भव्य रिसेप्शन सेहो राखल जाएत.
View this post on Instagram
Reportedly, Aditya Narayan is all set to marry his girlfriend Shweta Agarwal ❤ . . #adityanarayan #shwetaagarwal #nehakakkar #tonykakkar #bhartisingh #haarshlimbachiyaa #malaikaarora #norafatehi #bollywoood #bollywoodfashion #bollywoodstyle #bollywoodactor #bollywoodactress #tellywood #bb14 #salmankhan #sidharthshukla #asimriaz #asimanshi #sidnaaz #pahira #paraschhabra #mahirasharma #instagood #instadaily #instagram
मीडिया रिपोर्ट केर अनुसार, एक इंटरव्यू मे आदित्य स्वयं एहि पर बात केलनि अछि. आदित्य कहलनि जे ओ 1 दिसंबर कें विवाह क' रहल छथि. विवाह कोनो मंदिर मे आयोजित होएत जतय परिवारक सदस्य आ खास दोस्त लोकनि शामिल भ' सकै छथि. एखन महाराष्ट्र मे विवाह समारोह मे 50 सं बेसी लोक कें जुटबा पर रोक लागल अछि.
श्वेता अग्रवाल के' छथि?
श्वेता अग्रवाल फिल्म आ टीवी एक्ट्रेस छथि जे आदित्य संगे हुनक फिल्म शापित मे अभिनेत्री रूप मे बड़का पर्दा पर आएल छलीह. लगभग 10 साल सं दुनू रिलेशनशिप मे छथि. आदित्य अपन इंटरव्यू मे इहो कहैत छथि जे हुनक माता-पिता दीपा नारायण झा ओ उदित नारायण झा कें सेहो श्वेता पसंद छथि.
एहि सं पहिने इंडियन आइडल सेट पर नेहा कक्कर आ आदित्य नारायण केर विवाहक खबरि उड़ल छल. मुदा से महज एक पब्लिसिटी स्टंट साबित भेल.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)


text:
कलकत्ता. भारतीय संविधानक आठम अनुसूचिमे २२-२३ दिसंबर २००३केँ मैथिली जोड़ल गेल रहय आ तहियेसँ एहिदिनकेँ विभिन्न संस्था 'अधिकार दिवस' वा 'मैथिली मुक्ति दिवस'क रूपमे मनबैत छथि. मिथिला विकास परिषद एहि उपलक्ष्यमे मैथिली मुक्ति दिवस समारोहक आयोजन केलक जाहिमे पूर्व केन्द्रीय मंत्री तथा संसदमे मैथिली लेल आवाज उठौनिहार सांसद सुदीप बंद्योपाध्याय मुख्य अतिथिक रूपमे बजैत कहलाह जे मिथिला विकास परिषदक आयोजनक माध्यमे ओ मैथिली भाषा-संस्कृतिसँ अपनाकेँ बहुत लगीच पबैत छथि आ' मानैत छथि जे मैथिलीकेँ एखन बहुत आगाँ लए जेबाक बेगरता छैक. ओ कहलनि जे बंगाल आ कोलकाताक मैथिलक मान-सम्मान आ' सामाजिक-सांस्कृतिक उत्थान हेतु हुनकर सहयोग सदैव एहिना बनल रहत. एहि अवसरपर कविगोष्ठीक आयोजन सेहो कएल गेल छल जकर अध्यक्षता युवा साहित्यकार आमोद झा कएलनि. कवि अजय कुमार झा 'तिरहुतिया' अपन 'एकटा मिथिला राज" कविताक माध्यमे मिथिला राज्य बनेबाक बेगरता जनौलनि. तिरहुतिया रचित पाँति "शुद्ध बसात, शुद्ध सरिता नीर चाही, हमरा द्वेष रहित सुरुजक रौद चाही, मैथिली अधिकार क्रांतिक आह्वान, हमरा फराक मिथिला राज चाही " शीतलहरीमे थरथराइत श्रोतामे नव-उर्जा भरि देलक. वर्तमान राजनैतिक व्यवस्थापर चोट करैत जखन कवि विजय इस्सर 'वत्स' कहलनि— नित-नित नव-नव करय घोटाला, पग-पग भ्रष्टाचार छै, राजनीति सँ नीति निपत्ता, दुर्नीतिक संचार छै, चोर-लुटेरा सभसँ सजल, दिल्ली केर दरबार छै" त' थपरीक गरगड़ाहटि सहजहि सुनबामे आओल। कविगोष्ठीमे चंदन कुमार झा एवं विनय भूषण सेहो अपन-अपन काव्य-पाठ कएलनि. एहिसँ पूर्व परिषदक अध्यक्ष अपन संवोधनमे मैथिली-मिथिलाक गरिमा गुण-गान करैत ओकर रक्षार्थ सजग रहबाक आह्वान कएलनि. संगहि मैथिलीकेँ संविधानक आठम अनुसूचीमे स्थान दिआबऽ मे भाजपा आ'तृणमूल कांग्रेसक अवदान चर्चा करैत समस्त आंदोलनी आ' नेतावर्गक प्रति धन्यवाद जनौलनि.
परिषदक अंजय चौधरीक संयोजकत्वमे तारासुंदरी पार्कक सोझाँ बीच चौराहा पर आयोजित एहि कार्यक्रममे एकसय कुर्सी मैथिलक उपस्थितीसँ नहि भरल तकरा विफलता नहि तऽ अनमनस्कता अवस्से मानल जायत. राजनीतिकेँ पाछाँ समाज कोना आकर्षित होइत अछि तकरो प्रमाण देखबामे आयल जखन कविगोष्ठीकेँ बीच्चहिमे रोकि अतिथि राजनेताकेँ भाषणक बेवस्था कराओल गेल मुदा एहन कुव्यवस्थाक लेल मात्र आयोजके जिम्मेदार नहि छथि किएक तऽ आमंत्रित अतिथि-अभ्यागतकेँ सेहो समयक धेयान रखबाक चाही. एकर संगहि उपनगर कोन्नगर मे सेहो जानकी सेवा संघ द्वारा कार्यक्रम केर आयोजन कयल गेल.
(Report: मिथिमीडिया ब्यूरो)
परिषदक अंजय चौधरीक संयोजकत्वमे तारासुंदरी पार्कक सोझाँ बीच चौराहा पर आयोजित एहि कार्यक्रममे एकसय कुर्सी मैथिलक उपस्थितीसँ नहि भरल तकरा विफलता नहि तऽ अनमनस्कता अवस्से मानल जायत. राजनीतिकेँ पाछाँ समाज कोना आकर्षित होइत अछि तकरो प्रमाण देखबामे आयल जखन कविगोष्ठीकेँ बीच्चहिमे रोकि अतिथि राजनेताकेँ भाषणक बेवस्था कराओल गेल मुदा एहन कुव्यवस्थाक लेल मात्र आयोजके जिम्मेदार नहि छथि किएक तऽ आमंत्रित अतिथि-अभ्यागतकेँ सेहो समयक धेयान रखबाक चाही. एकर संगहि उपनगर कोन्नगर मे सेहो जानकी सेवा संघ द्वारा कार्यक्रम केर आयोजन कयल गेल.
(Report: मिथिमीडिया ब्यूरो)
Tags: हालचाल


text:
छठ पूजा केर किछ खास बात
- सूर्य उपासना केँ इ पाबनि कार्तिक मास केर चतुर्थी सँ सप्तमी तिथि धरी मनाओल जायत अछि।
- सूर्य षष्ठी व्रत होयबाक कारण एहि पाबनि क' 'छठ' कहल जायत अछि।
- मान्यता अछि कि छठ देवी सूर्य देव केर बहिन छथिन आर हुनके प्रसन्न करबाक लेल भगवान सूर्य केर अराधना कायल जायत अछि।
- छठ पाबनि केर शुरुवात "नहाय-खाय" सँ होयत अछि, जाहि दिन व्रती स्नान करि अरवा चाउर, बुटक दाइल आर साजमैन केँ तरकारी भोजन करैत छैथ।
- नहाय-खाय केर दोसर दिन यानी कार्तिक शुक्ल पक्ष पंचमी केँ दिनभरि व्रती उपवास करि सांझ म' अरवा चाउर आर सक्कर सँ बनल खीर केँ प्रसाद ग्रहण करैत छैथ। एहि पूजा क' "खरना" कहल जायत अछि।
- अगला दिन कार्तिक शुक्ल पक्ष षष्ठी तिथि क' उपवास राखी सांझ क' डाली म' ठेकुआ, फल, ईख समेत आन प्रसाद ल' पोखैर, तालाब, या आन जलाशय म' जे क' अस्ताचलगामी सूर्य क' अर्घ्य देल जायत अछि।
- ऐहिक अगला दिन यानी सप्तमी तिथि क' भोर म' उदीयमान सूर्य क' अर्घ्य अर्पित करि व्रत केर समापन कायल जायत अछि।


text:
नवका- पुरनका लेख सर्च करु...
ई कोन पापक सज़ा अछि ?
कोसी केर बाढिक असर अखन खत्म नहिं भेल अछि. लोकक परेशानी खत्म होबय के नाम नहिं लs रहल अछि. ई बात जरूर छै जे पानि कम भेल अछि मुदा पानि कम भेलाह सं दस तरहक दोसर परेशानी शुरू भs गेल अछि. पानि कम भेला सं पानि के बहनाय रुकि गेल अछि. ठमकल पानि...जमल पानि दस तरहक बीमारी के न्योत दैत अछि. लोक बीमार पड़ि रहल छथिन्ह. दोसर मौसम एहन भs गेल अछि जे आ त पानि होई पर राहत शिविर मे... एम्हर-ओम्हर केहुना समय काटय पड़ि रहल छनि... आ पानि नहिं भेलाह पर रौद अपन एहन रुद्र रूप देखाबैत अछि जे कि कहल जाए... आंखि चोन्हरा जाइत अछि. कोनो मे गुजारा नहिं. घर सं बेघर भेलाह पर कतहुं के नहिं रहि पाबैत अछि. पानि कम भेलाह सं नाव चलनाय बंद भ गेल अछि. हेलीकॉप्टर सं सामान गिरनाय त बंद अछिए. नाव के बंद भेलाह सं राहत पहुंचय मे सेहो दिक्कत अछि. रास्ता... पैरा एहन जे टोला...मोहल्ला तक सामान नहिं पहुंच पा रहल अछि. शहर मे जे राहत शिविर मे छथिन्ह हुनका सभ के ई जरूर छनि जे खाय- पिबय लेल किछ न किछ मिलि जाइ छनि. मुदा जे लोक गाम छोड़ि कs राहत शिविर मे नहिं गेल छथिन्ह हुनका सभ के कनि बेसिए परेशानी के सामना करय पड़ि रहल छनि. किछ लोक त दिन मे राहत शिविर सं किछ खाय- पिबय के सामान लेबय लेल शहर जाए छथिन्ह मुदा सांझ होय सं पहिने गाम... घर लौट आबय छथिन्ह. चोरी-चपारी...छिना-झपटी सेहो बढ़ि गेल अछि. ईश्वर ई कोन तरहक परीक्षा ल रहल छथिन्ह सं नहिं कहि सकय छी. एहि के माध्यम सं कि सीख देबय चाहय छथिन्ह से अखन धरि नहिं पता लागल अछि. ओना आई आर्ट ऑफ लिविंग के संगीता जी के कहनाय छलन्हि जे ई सभ एहि लेल भेल अछि जे उत्तरी बिहार आओर नेपाल मे बड़का स्तर पर...बड़का पैमाना पर लकड़ी के कटाई भेल अछि. लकड़ी के तस्करी बढ़ि गेल अछि. लकड़ी...पेड़ पौधा के कटला सं...जंगल के साफ भेलाह सं पानि रुकि नहिं पाबैत अछि जेहि कारण सं पानि मे वेग बेसि रहैत अछि. आओर ओहि उफनैत धार के सामने जे आबैत अछि बहि जाइत अछि. जंगल... पेड़...पौधा...गाछ...वृक्ष रहला पर ओ पानि के वेग के रोकि लैत अछि. मुदा आब नेपाल मे सेहो जंगल साफ भs रहल अछि. संगीता जी के एहि गप्प मे दम छनि. मुदा एहि मे लापरवाही सेहो बड़का अछि. बांध मजबूत रहैत..नीक सं ओकर मरम्मत कएल गेल रहैत त आई सैकड़ो लोकक जान त नहिं गेल रहैत. मरम्मत के नाम पर करोड़ों रुपया के बंटाधार होएत अछि. ई त ओ ठेकेदार... इंजीनियर... अफसर... नेता सभ सेहो नहिं सोचले होएथिन्ह जे ई बहि जाएत... भsसकि जाएत. ओ त सोचले होएथिन्ह जे जेना सभ साल बाढ़ि आबय छै आएत आओर चलि जाएत. मरम्मत के नाम पर किछ पाई मिलि जाएत. मुदा ई त किछ आओर भs गेल. चलु बाढ़ि खत्म भेलाह पर आब राहत मे घपला के खबर सेहो मिलय लगय त ओहि मे कोनो अचरज के गप्प नहिं होएत. खैर जे होए आम लोक पिसाs रहल अछि. कोई देखय वाला नहिं अछि. लोक के त बस एतबा कहनाय छनि जे हे भगवान ई कोन पापक सज़ा मिलि रहल अछि?
सदस्यता लें टिप्पणियाँ भेजें (Atom)


text:
अछि देश के लूटि रहल अछि. पाई बना रहल अछि. जेना देश के कोनो फिक्र नहि सभ अपन खाता भरय मे व्यस्त अछि. भाई-भतीजावाद के... लालफीताशाही के बोलबाला अछि. आम लोक अपना के एकदम सं लाचार महसूस करि रहल छथिन्ह.
नवका- पुरनका लेख सर्च करु...
अनशन पर बैसल अण्णा के संग आउ...
अमिताभ बच्चन के एकटा फिल्म आएल छल शहंशाह. एहि मे एकटा गाना अछि...अंधेरी रातों मे...सुनसान राहों पर... एक मसीहा आता है जिसे लोग शहंशाह कहते हैं. देश मे आई एक तरहे एहने हाल अछि. सी़डब्ल्यूजी घोटाला... 2जी घोटाला... आदर्श हाउसिंग घोटाला... खाद्यान्न घोटाला... भ्रष्टाचार... तेल-दूध-दाल-चावल केर महंगाई सं लोक त्राहि-त्राहि करि रहल अछि.
चारुकात एकदम सं अन्हार छायल अछि. अंधेरगर्दी मचल अछि. लूट मचल अछि. जकरा जेना भ रहल
अछि देश के लूटि रहल अछि. पाई बना रहल अछि. जेना देश के कोनो फिक्र नहि सभ अपन खाता भरय मे व्यस्त अछि. भाई-भतीजावाद के... लालफीताशाही के बोलबाला अछि. आम लोक अपना के एकदम सं लाचार महसूस करि रहल छथिन्ह.
अछि देश के लूटि रहल अछि. पाई बना रहल अछि. जेना देश के कोनो फिक्र नहि सभ अपन खाता भरय मे व्यस्त अछि. भाई-भतीजावाद के... लालफीताशाही के बोलबाला अछि. आम लोक अपना के एकदम सं लाचार महसूस करि रहल छथिन्ह.
एहन मे निराश भ चुकल लोक के एकटा उम्मीद के किरण दिखा रहल छथिन्ह 72 साल के बूढ़ गांधीवादी अण्णा हजारे. ओ भ्रष्टाचार के खिलाफ एकटा जनयुद्ध के एलान करि देने छथिन्ह. दिल्ली के जंतर-मंतर पर आमरण अनशन पर बैसि गेल छथिन्ह. एकटा बूढ़ के अनशन पर बैसय सं देश के युवा नवका जोश मे आबि गेल अछि.
देश के युवा लोकनि के हिनका समर्थन मे आगां आबय सं केंद्र सरकार हिल गेल अछि. सरकार बातचीत सं मामला सुलझाबय के लेल हाथ बढ़ौलक अछि. मुदा अखन धरि सरकार के रवैया टालू रहल अछि. सरकारक एकरा गंभीरता सं नहि लेबय के कोशिश मे अछि. मुदा अण्णा के मिल रहल व्यापक समर्थन सं सरकार मे खलबली सेहो अछि.
देश के कइटा संगठन भ्रष्टाचार के खिलाफ जन लोकपाल बिल लाबय के लेल एकजुट भ गेल अछि. देश भर मे धरना...प्रदर्शन...अनशन भ रहल अछि. एकरा अहां आजादी के दोसर लड़ाई कहि सकय छी. 1947 मे त हम अहां अंग्रेज सं आजाद भेलहुं मुदा देशक अपन लोकक भ्रष्टाचार के गुलाम बनि गेलहुं. नेता... अफसर के एहन गठबंधन बनल जे ओ बनैत गेलाह आओर जनता पिसाएत गेल.
लोक घोटाला... भ्रष्टाचार...महंगाई सं मरैत रहल... आ ओ विदेशी बैंक मे पैसा जमा करैत रहलाह. जनता के हमदर्द बनय के सिर्फ दिखावा होएत रहल. मिठगर-मिठगर गप सं लोक के फुसलाबैत रहलाह. लोक फुसलैत रहलाह. ठगाएत रहलाह...लूटाएत रहलाह. लोक के लेल रोटी... कपड़ा... मकान आओर पढ़ाई-लिखाई के खर्च पूरा करनाय हिमालय पर चढ़ाई करनाय के बराबर भ गेल.
मुदा अण्णा के अनशन पर बैसल सं लोक मे एकटा नवका जोश पैदा भेल अछि. अहां सभ सेहो एकटा नवका जोश..जज्बा के संग एक यज्ञ मे शामिल होउ. ओ अपना लेल नहि हमरा-अहां के लेल अनशन पर बैसल छथिन्ह. एहन मे जखन अहां हुनका संग अपन हाथ नहि बढ़ाएब...कदम नहि बढ़ायब तं फेर आगां अहां लेल के ठाड़ होएत ?
ई सिर्फ हुनकर अभियान नहि छनि. हमर-अहां सभ के अभियान अछि. एहि मे अहां धर्म के संग छी...सत्य के संग छी...अहां के विजय निश्चित अछि. अहां के जीतय सं कोई रोकि नहि सकैत अछि. बस तनिक जोर लगाबय के जरूरत अछि. अण्णा के आवाज के संग अपन आवाज मिलाबय के जरूरत अछि. हुनका संग किछ देर के लेल अनशन पर बैसय के अछि.
ई एहि लेल सेहो जरूरी अछि जे जेहि भ्रष्टाचार...घोटाला... महंगाई...रिश्वतखोरी सं अपना सभ दू-चारि भ रहल छी... ओहि सं अपन नवका पीढ़ी के पाला नहि पड़य. एहि जंग के देश के लेल... अपना लेल... अपन काल्हि के लेल हर हाल मे जीतय पड़त. एकर कोनो विकल्प नहि. एकरा लेल अहां के संकल्प लsक आगां बढ़य पड़त आओर संकल्प मे कोनो विकल्प नहि होएत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)